**Küldöttgyűlési határozat a társulati pénzmaradvány visszafizetéséről**

14/2016.(09.06.) számú küldöttgyűlési határozat

*A Forrás-IV. Beruházó Víziközmű Társulat küldöttgyűlése megállapítja, hogy a Társulat által megvalósított közműberuházáshoz felhasznált külső pénzügyi források folytán a tagok által teljesített érdekeltségi hozzájárulás mérséklésére és a Fundamenta-Lakáskassza előtakarékossági szerződéssel kapcsolatos elszámolásra nyílt meg a lehetőség.*

*Ennek megfelelően a Forrás-IV. Beruházó Víziközmű Társulat érdekeltségi egységenként 161 000 Ft társulati pénzmaradványt fizet vissza az érdekeltségi hozzájárulás mérsékléséből adódó túlfizetés, és a Fundamenta-Lakáskassza előtakarékossági szerződésre kapott állami támogatás és kamat alábbiakban meghatározott részének átengedése címén a társulati tagoknak, illetve az arra jogosult(ak)nak a következők szerint:*

*A 10/2007. (IV.02.) számú küldöttgyűlési határozat alapján Fundamenta Lakáskassza előtakarékossági szerződéssel és 160 000 Ft egyösszegű befizetéssel rendezett érdekeltségi egységek esetén az érdekeltségi hozzájárulás mértékét 2016. szeptember 7-től 125 000 Ft-tal csökkentjük. A fennmaradó 36 000 Ft visszafizetése a Fundamenta-Lakáskassza Zrt-től kiutalt állami támogatásból és kamatból történik.*

*Az 5/2010. (V.11.) számú küldöttgyűlési határozat alapján Fundamenta Lakáskassza előtakarékossági szerződéssel és 180 000 Ft-os kedvezményes befizetéssel rendezett érdekeltségi egységek esetén az érdekeltségi hozzájárulás mértékét 2016. szeptember 7-től 145 000 Ft-tal csökkentjük. A fennmaradó 16 000 Ft visszatérítése a Fundamenta-Lakáskassza Zrt. által kiutalt állami támogatásból és kamatból történik.*

*A 10/2007. (IV.02.) számú küldöttgyűlési határozat alapján Fundamenta Lakáskassza előtakarékossági szerződéssel és havi 1990 Ft-os részletekkel (összesen: 191 040 Ft) rendezett érdekeltségi egységek esetén az érdekeltségi hozzájárulás mértékét 2016. szeptember 7-től 156 040 Ft-tal csökkentjük. A fennmaradó 4 960 Ft visszatérítése a Fundamenta-Lakáskassza Zrt-től kiutalt állami támogatásból és kamatból történik.*

*A 2008. (V.6.) számú küldöttgyűlési határozat alapján Fundamenta Lakáskassza előtakarékossági szerződéssel és havi 2770 Ft-os részletekkel, (összesen: 199 440 Ft) rendezett érdekeltségi egységek esetén az érdekeltségi hozzájárulás mértékét 2016. szeptember 7-től 161 000 Ft-tal csökkentjük.*

*Fundamenta-Lakáskassza előtakarékossági szerződésen kívüli rendezés esetén / 10/2007. (IV.02.) számú, a 8/2007. (IV.26.) számú,a 9/2007. (VI.26.) számú, a 13/2008. (V.6.) számú, a 8/2009. (V.6.9 számú, a 7/2010. (V.11.) számú, a 8/2011. (V.09.) számú, a 6/2013. (V.07.) számú, a 4/2014. (V.06.) számú és a 6/2015. (III.10.) számú közgyűlési határozatok / az érdekeltségi hozzájárulás mértékét érdekeltségi egységenként 2016. szeptember 7-től 161 000 Ft-tal csökkentjük.*

*Megosztott befizetéssel rendezett érdekeltségi egységek utáni visszafizetés a teljesített befizetések arányában történik.*

*Ha az érdekeltségi hozzájárulás rendezésére szolgáló Fundamenta-Lakáskassza előtakarékossági szerződés tulajdonosa állami támogatásra nem volt jogosult, és a kieső állami támogatást nem fizette meg a Társulatnak, a pénzmaradvány visszafizetésénél az állami támogatási rész nem illeti meg az érintett érdekeltségi egység tulajdonosát, vagy jogosultját.*

*Fizetési felszólítás, vagy behajtás esetén a korábban megfizetett kamat és adminisztrációs költség nem tekinthető túlfizetésnek.*

*Amennyiben az adott érdekeltségi egységre vonatkozóan ezen határozat megszületését megelőzően fizetési elmaradás állt fenn, a visszafizetés az elmaradás figyelembevételével történik, vagy a befizetési kötelezettség (behajtandó összeg) a határozatban szereplő visszafizetési összeggel (161 000 Ft/érdekeltségi egység) csökkentésre kerül.*

*Azok az érdekeltek (jogosultak), akik a 3/2016. (01.19.) küldöttgyűlési határozat alapján keletkezett túlfizetésüket (35 000 Ft/érdekeltségi egység), vagy annak arányos részét nem vették fel, minkét visszafizetendő összegre egyaránt jogosultak.*

*A küldöttgyűlés felhívja az intézőbizottságot, hogy a jelen határozatban foglaltak végrehajtása érdekében 2016 .október 2-ig az érdekeltségi hozzájárulások érdekeltenkénti és összesített jegyzékét módosítsa és a pénzügyi teljesítésekhez szükséges intézkedéseket tegye meg.*